CELEX: C2006/143/27
Language: lt
Date: 2006-06-17 00:00:00
Title: Byla C-493/04  2006 m. kovo 9 d.  Teisingumo Teismo (trečioji kolegija) sprendimas (Gerechtshof te 's-Hertogenbosch prašymas priimti prejudicinį sprendimą) L. P. Piatkowski prieš Inspecteur van de Belastingdienst — grote ondernemingen Eindhoven (Laisvas darbuotojų judėjimas — Socialinė apsauga — Asmuo, vienu metu dirbantis pagal darbo sutartį ir savarankiškai dviejose valstybėse narėse — Abiejų valstybių narių socialinės apsaugos teisės aktų taikymas — Reglamentas (EEB) Nr. 1408/71 — 14c straipsnio b punktas ir VII priedas — Socialinės apsaugos įmoka, nustatyta už palūkanas, kurias vienoje valstybėje narėje įsisteigusi bendrovė išmokėjo kitos valstybės narės piliečiui)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/15
            
         2006 m. kovo 9 d. Teisingumo Teismo (trečioji kolegija) sprendimas (Gerechtshof te 's-Hertogenbosch prašymas priimti prejudicinį sprendimą) L. P. Piatkowski prieš Inspecteur van de Belastingdienst — grote ondernemingen Eindhoven
   (Byla C-493/04) (1)
   
   (Laisvas darbuotojų judėjimas - Socialinė apsauga - Asmuo, vienu metu dirbantis pagal darbo sutartį ir savarankiškai dviejose valstybėse narėse - Abiejų valstybių narių socialinės apsaugos teisės aktų taikymas - Reglamentas (EEB) Nr. 1408/71 - 14c straipsnio b punktas ir VII priedas - Socialinės apsaugos įmoka, nustatyta už palūkanas, kurias vienoje valstybėje narėje įsisteigusi bendrovė išmokėjo kitos valstybės narės piliečiui)
   (2006/C 143/27)
   Proceso kalba: olandų
   Prašymą priimti prejudicinį sprendimą pateikęs teismas
   Gerechtshof te 's-Hertogenbosch
   Šalys pagrindinėje byloje
   
      Ieškovas: L. P. Piatkowski
   Atsakovas: Inspecteur van de Belastingdienst — grote ondernemingen Eindhoven
   Bylos dalykas
   Prašymas priimti prejudicinį sprendimą — Gerechtshof te 's-Hertogenbosch — 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, iš dalies pakeisto ir įgyvendinto 1996 m. gruodžio 2 d. Tarybos reglamentu (EB) Nr. 118/97 (OL L 28, p. 1), 14c straipsnio b punkto, taip pat 1972 m. kovo 21 d. Tarybos reglamento 574/72, nustatančio Reglamento Nr. 1408/71, iš dalies pakeisto ir įgyvendinto Reglamentu Nr. 118/97, įgyvendinimo tvarką, išaiškinimas — 14c straipsnio b punkto kartu su VII priedo 1 punktu taikymas — Socialinė apsauga — Dviejų valstybių narių teisės aktų taikymas kartu
   Sprendimo rezoliucinė dalis
   EB sutarties 48 ir 52 straipsniai (po pakeitimo EB 39 ir 43 straipsniai), atitinkamai susiję su laisvu darbuotojų judėjimu ir įsisteigimo laisve, taip pat 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, iš dalies pakeisto ir įgyvendinto 1996 m. gruodžio 2 d. Tarybos reglamentu (EB) Nr. 118/97, iš dalies pakeistu 1998 m. birželio 29 d. Tarybos reglamentu 1606/98 14c straipsnio b punktas turi būti išaiškinami taip, jog jie nedraudžia Nyderlandų teisės akte nustatyti, kad socialinių įmokų bazė apima palūkanas, kaip antai pagrindinėje byloje Nyderlanduose įsteigtos bendrovės išmokėtas Belgijoje gyvenančiam Nyderlandų piliečiui, kuriam pagal minėtą reglamentą, atsižvelgiant į veiklos pobūdį, yra taikomi abiejų valstybių socialinės apsaugos teisės aktai.
   
      (1)  OL C 31, 2005 2 5.